Adiwenni-a d uselmad d win yebnan ɣef ukuẓ n isteqsiyen, iswi-nneɣ seg yisteqsiyen-a ad d-nwali aselmad amek yesselḥay tamsirt-is d yinelmaden. Seg usteqsi amezwaru nwala-d d acu-tt tutlayt i yessexdam uselmad akken ad yesiweḍ izen i yinelmaden. Asteqsi wis sin nwala-d seg-s ma yella inelmaden semgiriden gar tutlayt n uɣerbaz akked tin uxxam, nufa-d dakken xeddmen amgired gar tutlayt i ttmeslayen akked tutlayt i qqaren. Asteqsi wis kraḍ nwala-d amek tleḥḥu temsirt n tɣuri ɣer yinelmaden imi tuget deg-sen d iarbawalen.